راجا رسالو (لکھاری)

راجا رسالو (جم: 11 جولائی، 1928ء - وفات: 29 ستمبر، 2007ء)، پنجاب، پاکستان توں تعلق رکھݨ واݪے پنجابی زبان دے لکھاری، شاعر تے محقّق سی۔
اوہناں دا اصل نام محمد صادق اے تے راجا رسالو دے قالمی نام توں جاݨے جان٘دے نیں۔ 

 حالات زندگی 
راجا رسالو 11 جولائی، 1928ء نوں چک نمبر 590 گ ب، ضلع ننکاݨا صاحب، برطانوی پنجاب (موجودہ پنجاب، پاکستان) وچ پیدا ہوئے۔ اوہناں دا اصل نام محمد صادق سی۔ اوہ اک طویل عرصے تک پاکستان رائٹرز گلڈ لاہور تے پاکستان پنجابی ادبی بورڈ لاہور دے سیکریٹری رہے۔ اوہ پنجاب پولیس وچّ بطور کلرک کمّ کردے سن۔ پولیس وچ نوکری کردیاں اوہناں دی ڈیوٹی لگی کہ اوہ شاعراں تے لکھاریاں دی جسوسی کرن تے ایس طرحاں اوہناں نوں پنجابی شاعری ناݪ دلچسپی ہوگئی۔

 پنجابی ادب وچ یوگدان 
پنجابی ادب وچّ اپݨے یوگدان لئی مشہور، راجا رسالو نے اپݨی شاعری وچّ کئی سماجی حالات نوں وی پیش کیتا اے۔ اوہناں دیاں کتاباں وچّ پنجاب دے لوک گیت (1959ء)، لوریاں، پنجابی دی دوجی کتاب، آواجاوی، دو آر دیاں دو پار دیاں (2005ء) تے میں تن درد اولے (2006ء) شامل نیں۔

 لِکھتاں 
 آواجاوی
 لوریاں
 پنجابی دی دوجی کتاب
 پنجاب دے لوک گیت (1959ء)
 دو آر دیاں دو پار دیاں (2005ء)
 میں تن درد اولے (2006ء)

 وفات 
راجا رسالو 29 ستمبر، 2007ء نوں لاہور، پنجاب، پاکستان وچ وفات پاگئے۔

 ہور دیکھو 
 راجا رسالو

 حوالے 

گٹھ:1928 دے جم
گٹھ:2007 دیاں موتاں
گٹھ:پاکستانی محققین
گٹھ:پنجابی مسلمان
گٹھ:پنجابی شخصیتاں
گٹھ:پنجابی شاعر
گٹھ:پنجابی لکھاری